*Úrad Bratislavského samosprávneho kraja*

*Číslo 3 / 2016*

*Zápisnica z XVII. pracovného zasadnutia Zastupiteľstva*

 *Bratislavského samosprávneho kraja,*

*ktoré sa uskutočnilo 30. marca 2016*

*v rokovacej sále*

*Úradu Bratislavského samosprávneho kraja*

*Zápisnicu vyhotovila: Mgr. Jana Vaculová*

 *V Bratislave*

*-----------------------------------------------------------------------------------------------------------------*

*Poznámky zapisovateľky:*

1. *K záznamu vystúpení nebola žiadna autorizácia*
2. *Zápisnica neprešla jazykovou korektúrou*

*Úrad Bratislavského samosprávneho kraja*

*Zápisnicu vyhotovila:*

*Mgr. Jana Vaculová*

*Overovatelia zápisnice:*

Ing. Ildikó Virágová, v. r. Ing. Vladimír Sloboda, v. r.

 poslankyňa Zastupiteľstva poslanec Zastupiteľstva Bratislavského samosprávneho kraja Bratislavského samosprávneho kraja

 RNDr. Martin Zaťovič, v. r.

poslanec Zastupiteľstva

Bratislavského samosprávneho kraja

Za úrad Bratislavského samosprávneho kraja

MUDr. Valerián Potičný, MPH, v. r.

riaditeľ

Úradu Bratislavského samosprávneho kraja

Zápisnicu schválil:

Ing. Pavol F R E Š O, v. r.

predseda

Bratislavského samosprávneho kraja

*Ing. Pavol Frešo, predseda BSK*

Vážené dámy, vážení páni, prosím zaujmite svoje miesta, o chvíľu začíname.

Štátna hymna SR.

*Ing. Pavol Frešo, predseda BSK*

Ďakujem veľmi pekne, vážené dámy, vážení páni, ja sa ospravedlňujem, lebo nefungoval mi mikrofón, preto takéto malé technické nedorozumenia, ale pozerám, že všetci rozumieme tomuto signálu tak ako ho cítime v srdci, takže ďakujem za to, takže otváram XVII. zasadnutie Zastupiteľstva Bratislavského samosprávneho kraja (ďalej len „Z BSK“) v mimoriadnom termíne nad rámec schváleného programu zasadnutí BSK a poprosím podľa prezencie máme prítomných 30 poslankýň, poslancov, z dnešného rokovania sa ospravedlnili nasledovné pani poslankyne, páni poslanci: René Bílik, František Šebej, Marián Haramia, Attila Horváth, Richard Červienka, Ivo Nesrovnal a pani poslankyne, Marta Černá a pani poslankyňa Cigániková. Ale keďže máme 30 prítomných podľa prezenčnej listiny, tak sme samozrejme uznášaniaschopní, poďme aby sme aj na žiadosť viacerých z vás mali za sebou toto mimoriadne zastupiteľstvo pomerne rýchlo, lebo materiály boli v komisiách, boli veľmi hojne diskutované aj ešte dnes ráno aby sme prišli ku konsenzu, takže poprosím v zmysle článku 5, bod 8 rokovacieho poriadku Z BSK si volíme 3 overovateľov zápisnice a mám pred sebou návrh na pani poslankyňu Ildigó Virágovú, pána poslanca Martina Zaťoviča, pána poslanca Slobodu, niekto nejaký ďalší návrh? Pokiaľ nie, tak poprosím prezentujme sa a hlasujme o overovateľoch teraz. Za bolo 28 poslankýň, poslancov, nehlasovali dvaja z prítomných, takže overovateľmi zápisnice je pani poslankyňa Ildikó Virágová, pán poslanec Martin Zaťovič a pán poslanec Vladimír Sloboda. Prikročíme k voľbe návrhovej komisie. Máme pred sebou návrhy na pána Ladislava Gujbera, pána Petra Macha a pána poslanca Romana Maroša, ešte sú nejaké ďalšie návrhy? Pokiaľ nie sú, tak poprosím prezentujte sa a hlasujte o návrhu teraz. Za bolo 30 poslankýň, poslancov, jeden nehlasoval z prítomných 31 poslancov, takže pán poslanec Ladislav Gujber, pána Peter Mach a pán poslanec Roman Maroš, zaujmite svoje miesta návrhovej komisie, návrhovej komisii. Na stoly vám boli rozdané vážené pani poslankyne, vážení páni poslanci podľa pozvánky na XVII. rokovanie Z BSK kompletné materiály so zapracovanými pripomienkami z komisií. Návrh na poskytnutie dotácií v zmysle VZN BSK č. 6/2012 o poskytovaní dotácií z rozpočtu BSK a za druhé Návrh na poskytnutie dotácií z Bratislavskej regionálnej dotačnej schémy na podporu kultúry v zmysle VZN č. 6/2012 o poskytovaní dotácií z rozpočtu BSK. Takže prechádzame k bodu schvaľovanie programu, poprosím vás pekne, budeme postupovať podľa programu, ktorý máte v pozvánke, pýtam sa, či niekto má nejaký návrh na doplnenie programu? Keďže nevidím žiaden návrh na doplnenie programu, poprosím aby sme hlasovali o programe ako celku, tak ako bola pozvánka, poprosím prezentujte sa a hlasujte teraz. Za bolo 31 poslankýň, poslancov z prítomných 31, takže program sme schválili, prechádzame **k bodu č. 1,** **Návrh na poskytnutie dotácií v zmysle VZN BSK č. 6/2012 o poskytovaní dotácií z rozpočtu BSK**, vážené pani poslankyne, vážení páni poslanci, pred sebou máte predmetný materiál, poprosím pani podžupanku Ožvaldovú, aby vám ho uviedla.

*PhDr. Alžbeta Ožvaldová, podpredsedníčka BSK*

Ďakujem za slovo vážený pán župan, milé kolegyne, kolegovia, máte pred sebou materiál, ktorý prešiel komisiami, a tak isto aj dotačnou komisiou a sme ju odsúhlasili. Chcem vám povedať jednu vec, že žiadosti podané do 15.11. v zmysle VZN č. 6/2012 boli podporené z rozpočtu BSK v programe 14, na ktoré sme schvaľovali fakticky 2 167 085€, z toho 800 000€ na kultúru, na cestovný ruch 100, šport 200, deti, mládež škôlky 200 atď., to si pamätáte, bolo podaných 142 žiadostí, mali sme 142 žiadateľov o dotáciu nad sumu 2 500€ vo výške 2 000 079€, komisia odporučila schváliť dotáciu 91 žiadateľom v celkovej výške 496 900€. Teraz by som pristúpila k takej technickej veci, máte tam pred sebou návrh uznesenia, autoremedúrou vyberám z bodu A) schvaľuje bod A.2. presun bežných výdavkov rozpočtu BSK na rok 2016 z podprogramu 3.2 informačno – technologický systém na podprogram 14:1 regionálna kultúra a cestovný ruch v sume 113 900€, totižto na úvod preto som vám povedala, že schválili sme 2 167 085€ a keď schválime aj ďalší materiál s 800 000€, tak sme ešte minuli len 1 474 180€, tzn., že vyše 600 000€ ešte zostane na tej položke, tzn., že nepotrebujeme teraz presúvať z IT programu 113 000€ a ten materiál, všetky ako sú tam, tzn., schvaľujeme na základe dotačnej komisie a našich komisií, tzn. že na základe nás všetkých na cestovný ruch 30 000€, na mládež 46 000€, na škôlky 36 000€, na šport 67 000€, na infraštruktúru 154 000€, na sociálne veci 50 000€ a regionálnu kultúru 113 900€, aby to bolo jasné, toto dáva celkovú sumu 496 900€. Ja vás veľmi pekne poprosím o schválenie tohto materiálu, v komisiách to prešlo, všetky relevantné pripomienky, na všetky sa brali ohľad a ešte autoremedúrou vyberám ak dovolíte, neviem akým spôsobom sa tam dostalo po strane 11 je tam aj hlasovanie zo dňa 3.3. atď., takže to nepatrí do časti uznesenia, čiže 11 strana, tým končíme návrh uznesenia, čiže tie dotácie, ak niečo nie je jasné, nech sa páči. Ďakujem veľmi pekne a ďakujem dopredu za podporu.

*Ing. Pavol Frešo, predseda BSK*

Ďakujem veľmi pekne, poprosím otváram diskusiu k tomuto bodu, pán poslanec Šramko.

*Ing. Peter Šramko, poslanec BSK*

Ďakujem pekne za slovo pán predseda. Chcem povedať toľko, že ku materiálu, nakoľko zaberá strašne veľa schém podpory, rozvoja v našom kraji, samozrejme boli široké diskusie a musíme povedať, že samozrejme pociťujeme určité niektoré pripomienky, ktoré by sme radi uviedli do života, ale samozrejme je nám jasné, že nepodporením tohto uznesenia by sme sa dostali do určitého scratchu v kraji a teda samozrejme nebudeme brániť prijatiu tohto uznesenia, ale máme niektoré samozrejme pripomienky, ktoré sme s vami aj diskutovali a budeme na nich teda ďalej pracovať a samozrejme treba povedať, že nechceme robiť nejaké zámeny už schválené niektoré dotácie, ale musíme povedať, že niektoré dotácie neboli schválené a možno v porovnávaní s tým, čo boli schválené, je teda otázka, že v tom rozhodovacom procese, či nedošlo k niektorým možno nechcem povedať pochybeniam, ale k nejakým prijatiam uznesení alebo rozhodnutím, ktoré možno nie sú adekvátne, takže chcem povedať, že máme niektoré pripomienky, ktoré, na ktorých budeme ďalej pracovať a samozrejme, pokiaľ tu bolo povedané, že je tu ešte nejaký priestor, tak budeme o nich diskutovať akým spôsobom ich podporiť. Ďakujem.

*Ing. Pavol Frešo, predseda BSK*

Ďakujem veľmi pekne, keďže nikto ďalší, tak pán poslanec Sloboda a potom už naozaj. Pán poslanec Karman. Ešte niekto sa, nech sa páči, pán poslanec Sloboda.

*Ing. Vladimír Sloboda, poslanec BSK*

Ďakujem veľmi pekne, pardón, nebudem dlho diskutovať. Ja len znovu pripomeniem tú tému, ktorú ako člen dotačnej komisie opakovane som hovoril už aj ostatným členom dotačnej komisie. Mali by sme naozaj zmeniť spôsob vyhodnocovania žiadostí o dotáciu, tým, že sme naozaj župa, mali by sme sa zaoberať väčšími projektmi a tie menšie by v podstate mali riešiť obce, ale toto si naozaj musíme vydiskutovať tieto pravidlá, takže ja týmto otváram oficiálne tú debatu, nie tu na zastupiteľstve, ale vyzveme tak isto ostané poslanecké kluby, samozrejme aj v debate s pánom predsedom a dúfam, že dotiahneme naozaj do lepších pravidiel tieto dotačné schémy, ďakujem.

*Ing. Pavol Frešo, predseda BSK*

Ďakujem pekne, nech sa páči, pani podžupanka Ožvaldová.

*PhDr. Alžbeta Ožvaldová, podpredsedníčka BSK*

Ja len reagujem na teba pán poslanec, na poslednej dotačnej komisii si sa nemohol zúčastniť, to čo si povedal, my sme túto istú vetu povedali aj na tej dotačnej komisii, lebo sme tam široké spektrum, všetky politické strany, všetko sme tam zastúpené, čiže my tiež máme taký pocit, že niečo musíme zmeniť, takže ďakujem ti za tú poznámku, ktorú si povedal, ale je to pravda, je to na mieste, musíme o tomto hovoriť, ďakujem.

*Ing. Pavol Frešo, predseda BSK*

Ďakujem pekne, pán poslanec Karman.

*Ing. Ján Karman, poslanec BSK*

Ďakujem pekne za slovo, tak isto nechcem nejak ísť úplne do detailov, ale musím prízvukovať, že máme tu nejaké priority v rámci župy, resp. nejaké oblasti, ktoré by sa mala župa venovať a tieto jednotlivé čiastkové veci, ktoré tu vidím napr. výmena okien na obecnom úrade, celé mi to ako príde ako vec do ktorej by sme my vôbec nemali zasahovať, je to vec obcí a tie peniaze by sme mali investovať do toho, čo nám prináleží, máme tu 52 ako odpoveď na moju interpeláciu prišlo, že máme 52 otvorených žiadostí stredných škôl, ktoré doteraz nie sú vybavené a ide to naozaj veľmi vláčne a pomaly, máme tu svoje vlastné budovy o ktoré je potrebné sa strať a samozrejme, čo sa týka dotácií, no tak aj tie by mali byť adresnejšie a v súlade s tým, čomu sa máme my venovať, čiže pokiaľ na toto bude ešte nejaká širšia diskusia a ja mám teda osobne veľký problém s tým, aby som podporoval takéto, takéto malé dotácie, ktoré mi príde skôr ako keby to bola nejaká paralela s ficovými balíčkami, pretože toto sú naozaj také ako keby sme naháňali voličov, všade možne kde sa dá a nevenujeme sa svojim vlastným veciam.

*Ing. Pavol Frešo, predseda BSK*

Ďakujem pekne, tú debatu ako o tom dotačnom mechanizme budeme mať, ja som sa stretol prakticky zo všetkými klubami a vrátane toho financovania, kde chceme aby bolo zafixované, to čo pani podžupanka povedala, ona nepovedala ten hlavný dôvod, lebo ten je ten, že chceme aj ten fixný mechanizmus aby boli 3% naozaj už na budúce zastupiteľstvo upraviť, máme to premyslené, tzn. toto je mimoriadne nechcem aby zachádzala do hĺbky tá debata bude naozaj aj kvôli kultúrnym dotáciám hneď za týmto, aj kvôli všeobecným dotáciám aj kvôli tomu kde ešte budeme mať zavedenú dotačnú schému. Annka Zemanová.

*RNDr. Anna Zemanová, poslankyňa BSK*

Ja by som len v krátkosti chcela aj keď skôr je to na teba pán predseda ale teda je to faktická keď ešte bol na rade pán kolega Karman. Áno, ja by som chcela Finančná komisia aby sa k tejto problematike stretla a vlastne tá väzba, ktorú máme veľmi dobre spravenú, teda v rozpočte prvýkrát by som povedala, historicky a veľmi transparentne, že máme ten program 14 a aby bolo vlastne jasné financovanie a prípadne ak by sa mali robiť nejaké zmeny tak aby bolo nastavené, aby sme nezasahovali do pravidla, ktoré sme tam nastavili a to je väzba na nejakú tvorbu daňových príjmov i keď teraz to máme z roku 2014, môžeme sa o tom baviť, že či teda tá väzba, to % bude viazané na rok 2014 alebo či to nezmeníme na rok 2015, resp. priebežne ako sa budú vyvíjať príjmy v roku 2016, ale to pravidlo treba zachovať a som veľmi rada, že kolegyňa Ožvaldová ten bod A.2. stiahla, pretože sa mi to zdá rozumné, aby sme vlastne sa bavili v rámci programu a do budúcna v rámci širokej debaty o VZN aj financovaní urobili ešte takú aj vnútornú našu debatu a dali potom von informáciu, ďakujem pekne.

*Ing. Pavol Frešo, predseda BSK*

Ďakujem pekne, nevidím nikoho ďalšieho prihláseného do diskusie, toto už bude na budúce zastupiteľstvo tá finančná časť, aby sme to mali fixnuté a poďme teda k návrhovej komisii, aby nám predniesla návrh uznesenia.

*RNDr. Peter Mach, poslanec BSK*

Návrhová komisia vám predkladá návrh uznesenia tak, ako ste ho dostali dnes písomne na stôl s týmito zmenami, ktoré urobila autoremedúrou predkladateľka, po prvé, vypúšťa sa bod A.2. Po druhé, to nepovedala ale vyplýva to samo zo seba, bod A.3. sa premenováva na bod A.2. to je ten, ktorý začína dotácie v celkovej výške a celé uznesenie sa končí na strane 11 textom spolu 113 900€, čiže text, ktorý máte písomne za tým, hlasovanie zo dňa 3.3. až po koniec sa vypúšťa, čiže hlasujeme o texte uznesenia, ktoré má 2 časti, schvaľujeme A.1. a A.2. a potom nasledujú tabuľky v ktorých sú uvedené schválené dotácie.

*Ing. Pavol Frešo, predseda BSK*

Ďakujem veľmi pekne, poprosím vás, vážené pani poslankyne, vážení páni poslanci, nech sa páči, prezentujte sa a hlasujte o návrhu tak ako ho predniesla návrhová komisia prosím teraz.

Za bolo 31 poslankýň, poslancov, dvaja sa zdržali, jeden nehlasoval z prítomných 34, čiže uznesenie bolo prijaté, prechádzame k bodu č. 2, to je **Návrh na poskytnutie dotácií z Bratislavskej regionálnej dotačnej schémy na podporu kultúry v zmysle VZN č. 6/2012 o poskytovaní dotácií z rozpočtu BSK**, vážené pani poslankyne, vážení páni poslanci, pred sebou máte predmetný materiál a poprosím znova pani podžupanku Ožvaldovú, aby nám ho uviedla.

*PhDr. Alžbeta Ožvaldová, podpredsedníčka BSK*

Ďakujem za slovo vážený pán župan, milé kolegyne, kolegovia, máte pred sebou materiál, ktorý sme vlastne schvaľovali množstvo peňazí na to ešte v rámci z rozpočtu, Z BSK v súlade s VZN č. 6/2012 na svojom zasadnutí 28.októbra schválilo uznesením výnimku z lehoty podávania žiadostí na poskytnutie dotácie na kultúru, na tento rok a termín vyhlásenia výzvy na predkladanie žiadostí bol 30. 11. 2015 a termín na predkladanie žiadostí bol do 1.2.2016. Prišlo spolu 467 žiadostí v úhrnnej požadovanej sume vyše 4 400 000€. Osobitná komisia, ktorá je zložená z odborníkov a bola poskytnutá dotačnej komisii návrh, odporučilo podľa tejto dotačnej schémy podporiť spolu 260 žiadostí o poskytnutie dotácie v úhrnnej sume 796 300€. Tabuľka s návrhom osobitnej komisie je súčasťou návrhu uznesenia, z ktorého ak dovolíte vyberám autoremedúrou tú poslednú, posledné 4 riadky rekapitulácia, dotácia nad 2500, dotácia do 2500 a spolu 796 300€, to nech nie je súčasťou návrhu uznesenia, čiže tieto 4 riadky vyberám autoremedúrou. Takže nech sa páči, otvárame.

*Ing. Pavol Frešo, predseda BSK*

Ďakujem pekne, nech sa páči otváram vážené pani poslankyne, vážení páni poslanci diskusiu k tomuto bodu. Pán poslanec Snopko, po ňom pán poslanec Baxa, ešte niekto sa chce prihlásiť, lebo potom ma kritizujete, že to tu je veľmi veľmi neprehľadné, dobre, stačí, takže pán poslanec Snopko.

*Mgr. Ladislav Snopko, poslanec BSK*

Vážený pán predseda, kolegyne, kolegovia, skôr ako začne diskusia k tomuto mimoriadne dôležitému bodu, chcem ako predseda kultúrnej komisie poďakovať pracovníkom BSK najmä z Odboru kultúry a turistického ruchu za prácu, ktorú započali zhruba takto pred rokom, keď pripravili Koncepciu kultúry a túto dotačnú schému a počas celého toho obdobia až po súčasnosť, keď sa podarilo postaviť dotačný systém, ktorý zodpovedá európskym parametrom, dotačný systém, ktorý vychádza zo záujmu, jak umeleckej, tak občianskej sféry a dôkaz toho je, že 467 subjektov, to už je jedno, či fyzických alebo právnických osôb dôveruje tomuto systému a to nie je málo. A že sme dokázali uspokojiť nadpolovičnú väčšinu z týchto žiadostí dokladá, že grantový systém bol nastavený veľmi dobre, pretože nie je výnimočný, keď si porovnávame iné grantové systémy ako fungujú v našej krajine ale aj inde, tak tam to % uspokojenia je podstatne nižšie, nie je viac ako 50%, takže ešte raz ďakujem vám a myslím si, že keď raz naše volebné obdobie bude niekto mapovať, tak tento jeho úspech bude pokladať za jeden z najväčších, ďakujem.

*Ing. Pavol Frešo, predseda BSK*

Ďakujem pekne, pán poslanec Baxa.

*Ing. Pavol Baxa, poslanec BSK*

Ďakujem veľmi pekne, zdá sa, že tá dotačná schéma na kultúru, ktorú sme vyhlásili je naozaj, má veľmi silnú odozvu vo verejnosti BSK a to je veľmi dobré. Napriek tomu však by som si dovolil niekoľko poznámok a upozornení a pevne verím, že v tých mojich návrhoch, ktoré nebudem síce predkladať formou uznesenia, že bude aj vyhovené. Prvá vec je, že rád by som počul ubezpečenie, že naozaj všetky žiadosti boli dôkladne naštudované a posúdené, aby sa vedeli vylúčiť akékoľvek pochybnosti, ktoré môžu kedykoľvek nastať, že daná žiadosť nebola navrhnutá, teda nebola posunutá s návrhom na poskytnutie dotácie a vidíme, že v riadkoch je teraz 0. Druhá vec je, na ktorú by som rád upozornil je taký môj, už som sa nádejal, že úspešný boj, aby sme nerobili zo seba dobrý deň a neschvaľovali nulové dotácie. Zase bohužiaľ, máme v uznesení navrhované nulové dotácie. Argument, že aby poslanci videli, že kto všetko žiadal o dotáciu neobstojí, lebo v bode 1 máme zápisnicu z komisie, kde sa môžeme dozvedieť v plnom znení, v podstate v tej dohodnutej štruktúre všetky žiadosti, aspoň teda pevne verím, že sú tam uvedené všetky žiadosti. Tretia vec, to by som poprosil, keby si autor predkladateľ materiálu osvojil a povedal, že nebudeme hlasovať o nulových dotáciách, naozaj je to právny nezmysel. Tretia vec o ktorej by som rád hovoril je, že mnohé tie žiadosti by sa dali zaradiť inak, ako napr. uvediem žiadosť, to je tá druhá časť, to sú asi tie malé dotácie myslené pod bodom 39, podpora literatúry Jem iné, kniha slovenský rok v gazdovskej kuchyni, vydanie publikácie. Ja neviem, či naozaj pod podporou literatúry rozumieme akýkoľvek žáner. Máme tam knihy o našich mestách, obciach atď. čomu rozumiem, akože je to, má to svoj prínos z hľadiska kultúry. Ak sa bavíme o gastronómii, aj keď ide o možnože pokus o to, že pripomenúť  tradičné jedlá, som veľmi veľmi osobne na pochybnostiach, že či to patrí do kultúry, či to nepatrí do všeobecných dotácií. Toto len hovorím ako ilustráciu toho, aby sme si uvedomili jednu vec, že množstvo dotácií je buď viacrezortných, akože viacodvetvových, spadá to do viacerých oblastí a treba to nejakým spôsobom rozlúsknuť, že kam ju zaradíme. Lebo v tej kultúre zachvíľu budeme mať všetko, za chvíľu tam nájdeme akože aj podpora literatúry vysokoškolské skriptá. Bojím sa toho. Nemám nič proti tomu, ak je to v rámci malých dotácií a pán župan sa rozhodne, že to podporí, ale toto schvaľuje zastupiteľstvo. A tuna by to malo vypadať možnože trošičku inak a naozaj by som veľmi veľmi uvítal tu diskusiu o tom, aby sme si jasne teda stanovili pravidlá hry, aký je ten proces prijímania, posudzovania, schvaľovanie máme známe ako beží. Ďakujem.

*Ing. Pavol Frešo, predseda BSK*

Ďakujem pekne, nech sa páči, pán poslanec Šramko.

*Ing. Peter Šramko, poslanec BSK*

Ďakujem pekne, ja len doplním to, že v tom procese toho schvaľovania samozrejme, pokiaľ sú tie materiály v komisiách, tak sa to nedostáva na verejnosť, v podstate dostávajú to na verejnosť v podstate až keď je materiál pripravený do zastupiteľstva, tak ako som v tom predchádzajúcom bode povedal, niektoré tie návrhy podpory, keď ľudia porovnávajú to, čo schvaľujeme a cítia určitú takú nevôľu alebo nechcem povedať iné slovo, ale nehám to v tej polohe nevôle, že cítia niektoré kultúrne aktivity, že neboli podporení niektorí starostovia, niektorí poslanci, musím povedať, že treba túto vec teda vedieť odkomunikovať a tá komisia, ktorá predkladá potom na ďalšie schvaľovanie by mala mať nejaké asi aj tie zdôvodnenia, také aby sme sa vedeli nejak oprieť o nejaké argumenty, takže poprosil by som a tá otázka teda pokiaľ pán predseda ste povedali, že máme tam určitú ešte alebo myslím, že pani podpredsedníčka to povedala, že je tam ešte nejaká vôľa, myslím, že niektorí starostovia sa budú ešte dožadovať niektorých podpor kultúrnych aktivít, tak bol by som rád, keby sme vedeli vyhovieť ešte ďalším, lebo je to o tom, že ozaj máme veľmi široké spektrum a tie historické aktivity som rád, keď v jednotlivých dedinách aj mestách sa zachovávajú tie tradície a bol bych veľmi rád, keby sme to vedeli ešte podporiť. Veľmi pekne ďakujem.

*Ing. Pavol Frešo, predseda BSK*

Ďakujem veľmi pekne, pán poslanec Pokorný.

*Mgr. Lukáš Pokorný, poslanec BSK*

Vážený pán predseda, kolegyne, kolegovia, pred rokom sme si schválili stratégiu podpory a rozvoja kultúry v našom kraji, ten materiál bol veľmi dobrý, ja však musím konštatovať, že tento návrh na poskytnutie dotácií ma neuspokojil v zmysle tej stratégie, ktorú sme si schválili pred rokom. Je potrebné dnes pomôcť jednotlivým inštitúciám, ktoré si podali žiadosť o dotácie, ale napriek tomu chcem v intenciách toho, čo sme dneska s pánom predsedom Frešom hovorili. Je potrebná diskusia ako ďalej s materiálom v stratégii kultúry začať ho pomalinky napĺňať a možno aj trošku rozvíjať, takže očakávam, že aj vzhľadom na tie diskusie, ktoré boli v komisiách, aj tie názory, ktoré sme počuli teraz pred chvíľkou, že po rokovaní tohto zastupiteľstva, nemyslím teda hneď po ňom, dnes poobede, ale v priebehu nasledujúcich týždňov si sadneme a začneme o stratégii kultúry a jej napĺňaní hovoriť trošku dôkladnejšie, dôslednejšie a možno sa veľa veľa vecí vyjasní. Ďakujem za všetko.

*Ing. Pavol Frešo, predseda BSK*

Ja ďakujem veľmi pekne za tie podnetné návrhy, aj sme sa s viacerými dohodli, že v tom budeme pokračovať, nech sa páči, ešte pani riaditeľka chcela zareagovať na niektoré z tých vecí.

*Mgr. art. Zuzana Šajgalíková, riaditeľka Odboru kultúry a cestovného ruchu*

Dobrý deň prajem, ďakujem veľmi pekne za slovo pán predseda, ja by som zareagovala od konca na pána poslanca Baxu, čo sa týka toho, ktorá žiadosť je zaradená v ktorej oblasti z 9 oblastí podpory, ktoré naša dotačná schéma predostrela, o tomto rozhodujú samotní žiadatelia, samozrejme robíme korekciu a môže sa stať, že niektorý žiadateľ urobil v tejto veci chybu, ale prioritne ide o to, že žiadateľ sa sám rozhoduje, že do ktorej oblasti jeho žiadosť patrí, tak to bolo v prípade žiadosti od myslím občianskeho združenia Jem iné. Keďže náš dotačný systém funguje ako grantová schéma, tak ako to aj pán poslanec Snopko nazval, tak všetci žiadatelia, ktorí sa registrujú v elektronickom informačnom systéme, ktorý sme nadizajnovali pre potreby tejto schémy sú automaticky posunutí pri splnení všetkých formálnych kritérií do hodnotenia, tzn., že aj keď sa tam dostane žiadosť, ktorá z nášho pohľadu, vášho pohľadu alebo pohľadu kohokoľvek iného nie je žiadosťou z oblasti kultúry, má žiadateľ právo nato, aby bol posudzovaný. Tak to bolo aj v prípade tejto žiadosti. K tretej otázke, k tretiemu podnetu zo strany pána poslanca Baxu v poradí odzadu, Rada BSK pre kultúru a umenie, ktorá je poradným orgánom predsedu BSK vznikla tak, že pán predseda si z veľkého množstva navrhovaných mien slovenských odborníkov zo strany kultúry vybral tých, ktorých považuje za nespochybniteľných a ktorých odborná autorita je neodškriepiteľná a ich samotné meno je garanciou toho, že by si nikdy nedovolili podpísať sa pod hodnotenie, ktoré urobili nedôsledne, narýchlo alebo hodnotenie, ktorému nevenovali dostatok času a úsilia. Takže som presvedčená o tom, že netreba tie mená bližšie predstavovať a že vzhľadom nato, že ste im dali svoju dôveru pri schvaľovaní stratégie kultúry, takže ju aj dostatočne napĺňajú. Ďakujem pekne.

*Ing. Pavol Frešo, predseda BSK*

Ďakujem pekne, pán poslanec Snopko.

*Mgr. Ladislav Snopko, poslanec BSK*

Vážený pán predseda, pozorne som počúval pripomienky pred diskutérov a  najmä posledného, pána poslanca Pokorného a súhlasím s ním, že grantový systém, ktorý sme založili alebo dotačný systém je skvelá vec a sú to základy dobrého domu. Stavbu, ktorú na týchto základoch budeme budovať, budeme veľmi pozorne zvažovať ako budeme rozvíjať, čiže gesčná komisia, Komisia kultúry už na svojom minulom zasadnutí položila túto tému na stôl a položila ju v podobe ďalšieho cizelovania dotačného systému tak, aby sa vytvorili rozpoznateľné a definovateľné jeho časti alebo sekcie, ktoré by našli v realizácii svojich dá sa povedať abonentov aby sa nám nestávalo, že záujmy trebárs starostov, ktoré sú záujmy skôr verejnej správy sa nebudú krížiť so záujmami vysokého umenia, ktoré sú skôr záujmami špecifickej a veľmi výrazne sa presadzujúcej odbornosti. Ale ten základ tak ako sme ho rozbehli, tak si myslím, že je skvelý a to, čo hovoril aj pán poslanec Pokorný, budeme ďalej rozvíjať. Ďakujem za pozornosť.

*Ing. Pavol Frešo, predseda BSK*

Ďakujem veľmi pekne. Poprosím veľmi pekne, keďže nevidím nikoho ďalšieho prihláseného do diskusie, pani podžupanka má ešte jednu autoremedúru, ale to je technická vec a potom uzatváram diskusiu.

*PhDr. Alžbeta Ožvaldová, podpredsedníčka BSK*

Ďakujem za slovo, ak dovolíte, máme návrh uznesenia schvaľuje, kde máme tú tabuľkovú časť oblasť, názov žiadateľa, názov projektu, účel, je tam navrhovaná suma, autoremedúrou to mením na schválenú sumu, schválená suma. Ďakujem veľmi pekne.

*Ing. Pavol Frešo, predseda BSK*

Ďakujem pekne, poprosím návrhovú komisiu o prednesenie návrhu uznesenia.

*RNDr. Peter Mach, poslanec BSK*

Ďakujem pekne, návrhová komisia predkladá na hlasovanie návrh uznesenia tak ako ste ho písomne dostali dnes ráno na stôl s úpravami dvoma, ktoré predkladateľka autoremedúrou urobila. Prvá je, že sa mení nadpis stĺpca navrhovaná suma na schválená suma a druhá autoremedúra a druhá oprava autoremedúrou je taká, že sa vypúšťajú posledné 4 riadky textu, ktoré zneli rekapitulácia a potom tam boli rekapitulované súčty za veľké a malé dotácie a spolu, čiže budeme hlasovať o uznesení, ktoré má 37 strán a začína sa slovami zastupiteľstvo schvaľuje dotácie v celkovej výške a potom sú uvedené tabuľky v ktorých sú tieto dotácie spolu so schválenými sumami.

*Ing. Pavol Frešo, predseda BSK*

Ďakujem veľmi pekne, vážené pani poslankyne, vážení páni poslanci, poprosím prezentujte sa a hlasujte o návrhu tak ako ho predniesla návrhová komisia teraz.

Za bolo 30 poslankýň, poslancov, zdržal sa 1, dvaja nehlasovali z prítomných 33, takže návrh sme schválili. Prechádzame k bodu číslo, ďakujem veľmi pekne za to, prechádzame k bodu č. 3, rôzne – všeobecná rozprava a interpelácie. Nevidím nikoho ďalšieho prihláseného do diskusie, samozrejme na aprílovom zastupiteľstve bude tento bod rovnako. Ďakujem veľmi pekne. Takže vás poprosím, ukončujem bod číslo 3 a už sme na konci programu, takže vážené pani poslankyne, vážení páni poslanci, ukončujem naše XVII. zasadnutie a naozaj vám ďakujem za vašu promtnosť aj dochvíľnosť, ďakujem, všetko dobré ešte raz.